ขอปรึกษาหน่อยค่ะ พอดีดิฉันได้แท้ง ลูกไปแล้ว แล้วให้มีการขูดมดลูกแต่ดิฉันยังไม่ได้ขูดมดลูกตอนนั้นซื้อที่ตรวจครรภ์มาตรวจก้ขึ้น1ขีดทั้งสองอัน ประจำเดือนก้ยังไม่มาค่ะ พอสองสามวันที่ผ่านมารู้สึกคลื่นไส้จะอ้วก เลยซื้อที่ตรวจครรภ์มาตรวจขึ้น2ขีดคะ ดิฉันมีสิทธิ์ท้องอีกไหมคะ
สวัสดีค่ะ หากหลังจากที่ได้แท้งลูกไปแล้ว ได้มีเพศสัมพันธ์ โดยไม่ได้ใช้วิธีคุมกำเนิดอะไร ก็ย่อมมีโอกาสที่จะตั้งครรภ์ได้ค่ะ โดยสามารถที่จะเกิดการตั้งครรภ์หลังแท้งได้เร็วสุดภายใน 2-3 สัปดาห์หลังการแท้ง ดังนั้น หากหลังจากแท้ง ตรวจหาการตั้งครรภ์แล้วพบขึ้น 1 ขีด และหลังจากนั้นต่อมา ได้ตรวจหาการตั้งครรภ์พบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะ แนะนำควรไปพบแพทย์เพื่อตรวจยืนยันอีกครั้ง และหากมีการตั้งครรภ์จริง จะได้รีบทำการฝากครรภ์ต่อไป เพื่อลดโอกาสการเกิดการแท้งซ้ำอีกค่ะ ในช่วงนี้ ก็ควรเลือกทานเฉพาะอาหารที่มีประโยชน์ ไม่ดื่มชา กาแฟ เครื่องดื่มที่มีคาเฟอีนต่างๆ และแอลกอฮอล์ หลีกเลี่ยงการอยู่ใกล้กับผู้ที่สูบบุหรี่ นอนพักผ่อนให้เพียงพอ และอาจทาน กรดโฟลิกเสริม เพราะกรดโฟลิกมีความสำคัญต่อการพัฒนาระบบประสาทของตัวอ่อนในระยะเริ่มแรก ป้องกันไม่ให้เกิดการแท้งจากความผิดปกติของตัวอ่อนได้ค่ะ